b'\n_START_ARTICLE_\nTassil\xc3\xb3 I\n_START_SECTION_\nFiliaci\xc3\xb3\n_START_PARAGRAPH_\nCap document d\xc3\xb3na el nom del pare de Tassilo I, per\xc3\xb2 com que fou el pare de Garibald II i va succeir a Garibald I, que tenia altres fills, es suposa que era el fill gran de Garibald I.\n_START_SECTION_\nBiografia\n_START_PARAGRAPH_\nL\'\xc3\xbanica cosa que sabem sobre aquest duc \xc3\xa9s a trav\xc3\xa9s de Pau el Diaca, en la seva Historia Langobardorum, on l\'esmenta nom\xc3\xa9s dues vegades, l\'any 590, quan Khildebert II, rei d\'Austr\xc3\xa0sia, el va designar com a "rei" de Baviera, i el 609, quan va morir en lluita contra els eslaus que havien enva\xc3\xaft Baviera. El seu nomenament va posar fi a la guerra contra els francs que s\'havia iniciat en temps del rei/duc Garibald I (probable pare de Tassil\xc3\xb3) a causa de l\'alian\xc3\xa7a matrimonial que aquest Garibald havia fet amb els longobards i a la que s\'oposava el rei d\'Austr\xc3\xa0sia. No se sap si Garibald va morir o fou deposat el que no permet establir amb seguretat la relaci\xc3\xb3 entre Garibald i Tassil\xc3\xb3 que en tot cas, si no era el seu fill, era un parent proper. El nomenament de Tassil\xc3\xb3 per Khildebert mostra que aleshores Baviera estava o va passar sota control dels francs.\n_START_SECTION_\nDescend\xc3\xa8ncia\n_START_PARAGRAPH_\nD\'una esposa desconeguda va tenir un fill, Garibald II (\xe2\x80\xa0 640), que el va succeir.'